لبناندا تخمیناً ۷ ایلدن بری فعالیت گؤستره‌ن یونوس امره انستیتوسونون تورکجه اؤیر‌نمه کورسلارین‌دان ایندییه قدر ۷ مینی آشقین اؤیرنجی ماذون اولدو.
لبنانلیلار، عرب اؤلکه‌لرین‌ده ایزلنمه رکوردلاری قیرماغا داوام ائد‌ن تورک سریاللارینی اوریژینال حالییلا ایزله‌مه‌نین یانین‌دا تورکیه‌یه سیاحت، تیجارت و حتی یالنیز تورکیه‌نی سئودیکلرین‌دن اؤترو تورکجه اؤیره‌نیرلر. اؤلکه‌نین قوزئیینده یئر آلان تورکمن عیدمون و کواشره کندلری، باشکند بیروت، طرابلوس، صیدا و بکا وادیسینین ۲۵ فرق‌لی نقطه‌سین‌ده مین ۳۵۰ لبنانلی تورکجه دیل تحصیلی آلیر.
سون زامانلاردا فرق‌لی بؤلوم‌لرده اوخویان اونیورسیته اؤیرنجیلری، سئچمه‌لی تورکجه درسلرینی سئچیر.
تورکجه اؤیره‌نه‌ن لبنانلیلار، تحصیللرینی تورکیه‌ده‌کی اونیورسیته‌لرده داوام ائتدیرمک و یا تورکیه ایله تیجارت ائتمک ایسته‌ییرلر.
تورکیه‌نی و تورک خالقینی سئودیکلری اوچون تورکجه اؤیره‌نه‌ن اؤیرنجی‌لر ده وار.
بکا وادی‌سین‌ده بیر اؤزل اوخول، ایلک دفعه فرانسیزجا یئرینه اوخول پروگرامینا تورکجه درسینی آلدی.
لبنان اونیورسیته‌سین‌ده آچیلان تورکولوژی بؤلومو ده گله‌جک ایل ایلک ماذونلارینی وئره‌جک.
